ಬಗೆಬಗೆತ ಬೊಂಙ ಬಣ್ಣದ ಗ್ರಾನೈಟ್, ಕೆಂಪು ಬಣ್ಣದ ಗ್ರಾನೈಟ್, ಸಯನೈಟ್, ಡಯೊರೈಟ್ ಇಂಚಿನ ಮಾತಾ ಶಿಲೆಕುಲೆನ್ ಮಲ್ಲ ಮಲ್ಲ ದಿಮ್ಮಿಲಾದ್ ಕತ್ತೆರ್ ದ್ ಯಂತ್ರೊಲೆನ ಸಾಯೊಡು ತೆಳುತ ಪಲಾಯಿಲೆನ್ ಮಲ್ತ್ ದ್ ಹೊಳಪು (ಪಾಲಿಷ್ ) ಕೊರುದು ಆಧುನಿಕ ವಾಸ್ತುಲೆನ ಆಲಂಕಾರದ ಕೆಲಸೊಗ್ ಉಪಯೋಗ ಮಲ್ಪುವೆರ್. ಭೂವಿಜ್ಞಾನದ ಪ್ರಕಾರ ಬೇತೆ ಬೇತೆ ಜಅತಿದ ಕಲ್ಲುಲಾಂಡಲಾ ಗಟ್ಟಿದ ಶಿಲೆಕಲ್ಲುಲೆನ್ ಮಾರುಕಟ್ಟೆದ ವ್ಯಾಪಾರಿಲು ""ಗ್ರಾನೈಟುಲು"" ಇಂದ್ ಒಂಜೇ ಪುದರುಡು ಲೆಪ್ಪುನು ರೂಡಿಡು ಉಂಡು. ಬೇರದಕುಲು ಬೊಂಞ ಗ್ರಾನೈಟ್ (Gray granite ), ಗುಲಾಬಿ ಗ್ರಾನೈಟ್ (Pink granite ) ಅತ್ತಾಂದೆ ಪಚ್ಚ ಗ್ರಾನೈಟ್, ಮಂಜೊಳ್ ಗ್ರಾನೈಟ್, ಕಪ್ಪು ಗ್ರಾನೈಟ್- ಇಂಚ ಮಾತಾ ಭೂವಿಜ್ಞಾನೊಡು ದಾಂತಿನ ಪುದರುಲೆನ್ ಆಯಾ ಶಿಲೆತ ಬಣ್ಣದ ಆಧಾರೊಡು ಬಳಕೆ ಮಲ್ತೊಂದುಲ್ಲೆರ್.